Naziv projekta: Upute za tatu

Nositelj projekta: Centar za razvoj lokalne zajednice Alba

Vrijednost projekta: 13.300,00 EUR

Projekt financira: Ministarstvo demografije i useljeništva

Ministarstvo demografije i useljeništva i Centar za razvoj lokalne zajednice Alba 1.12.2024.g. potpisali su ugovor za projekt usmjeren podršci roditeljstvu: Upute za tatu. Opći cilj projekta je promicati ravnopravno roditeljstvo na području Općine Lasinja. Ovim projektom želi se osnažiti partnerstvo Centra Alba i Općine Lasinja u razvoju i provedbi projekata usmjerenih podršci ravnopravnom roditeljstvu na području Općine Lasinja i neposredno u Karlovačkoj županiji te informirati i educirati tate i mame te im dati podršku u aktivnom roditeljstvu.

Glavna ciljana skupina projekta su očevi i budući očevi na prvom mjestu. Očekivani utjecaj projekta na njih je da će biti informirani o mogućnostima koje im nudi očinski i roditeljski dopust, educirani o važnim segmentima razvoja svog djeteta te svom utjecaju na taj razvoj kao očinske figure. Ujedno, cilj je da buduće i postojeće očeve osnažimo da budu osviješteni o važnosti ravnopravnog roditeljstva za obitelj u cjelini. Kroz tematske radionice i edukacije, očevi, ali i svi zainteresirani moći će dobiti informacije i educirati se, a na organiziranim druženjima moći će razmijeniti iskustva te se povezati. Rezultat toga će biti njihovo osobno zadovoljstvo i veća uključenost u rast i razvoj svog djeteta te ujedno međusobno verbalna i neverbalna podrška očeva jednima drugim u vremenu provedenom s djecom.

Krajnji korisnici projekta su supruge/partnerice/djevojke uključenih budućih i postojećih očeva te djeca, roditelji i djeca koji neće biti uključeni u aktivnosti projekta no vidjet će kampanju projekta te cijela lokalna zajednica u kojoj će se aktivnosti provoditi.